Diari Oficial de la Generalitat Valenciana


Sumari del DOGV 8318, del 15-06-2018 (2018/5706)

Resolució de 30 de maig de 2018, del sotssecretari, per la qual designa els membres de la mesa de contractació permanent del Departament de Salut València Hospital La Fe.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8318

Data del DOGV
:   15-06-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5706


Data del document
:   30-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * contracte de serveis

Resolució de 30 de maig de 2018, del sotssecretari, per la qual designa els membres de la mesa de contractació permanent del Departament de Salut València Hospital La Fe. [2018/5706]  
L'article 326 de la Llei 9/2017, de 8 de novembre, de contractes del sector públic, i l'article 21 del Reial decret 817/2009, de 8 de maig, de desplegament parcial de la Llei de contractes del sector públic, estableixen la necessitat de constituir una mesa de contractació com a òrgan d'assistència tècnica especialitzada.  
 Aquesta mesa podrà tindre caràcter permanent, i haurà de donar-se publicitat a la seua  composició, tal com estableix l'article 21.4 del Reial decret 817/2009, de 8 de maig.  
 Considerant el que es disposa en la Resolució de 3 d'abril de 2018, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria (DOGV 8271, 11.04.2018), resol:  
  
Primer  
La mesa de contractació del Departament de Salut València Hospital La Fe actuarà amb caràcter permanent en els supòsits previstos en l'article 326 de la Llei de contractes del sector públic i en les seues normes de desplegament.  
  
Segon  
La mesa de contractació estarà composta amb caràcter permanent pels membres següents:  
Presidència: Direcció Econòmica del Departament de Salut València La Fe.  
Presidència suplent: Direcció Mèdica del Departament de Salut València La Fe.  
Secretaria: prefectura del Servei de Gestió Econòmica de l'Hospital  Universitari i Politècnic La Fe de València.  
Secretaria suplent: personal fix de Contractació Administrativa de l'Hospital Universitari i Politècnic La Fe de València.  
Advocacia: la persona que reglamentàriament es designe.  
Per la Intervenció Delegada: la persona que reglamentàriament es designe.  
Vocals:  
- Vocal 1: subdirector/a econòmic de l'Hospital Universitari i Politècnic La Fe de València.  
- Suplent: el/la cap del Servei d'Enginyeria de l'Hospital Universitari i Politècnic La Fe de València.  
- Vocal 2: subdirector/a econòmic d'Infraestructures de l'Hospital Universitari i Politècnic La Fe de València.  
- Suplent: coordinador/a de projectes TIC de l'Hospital Universitari i Politècnic La Fe de València.  
 - Vocal 3: subdirector/a econòmic de Sistemes d'Informació de l'Hospital Universitari i Politècnic La Fe de València.  
- Suplent: el/la cap del Servei de Subministraments de l'Hospital Universitari i Politècnic La Fe de València.  
             
Tercer  
La presidència, la secretaria i els vocals de la mesa de contractació seran substituïts en cas d'absència, vacant o malaltia i, en general, quan concórrega alguna causa justificada pels suplents designats.  
  
   
Quart  
La mesa podrà sol·licitar l'assessorament de tècnics o experts independents amb coneixements acreditats en les matèries relacionades amb l'objecte del contracte. Aquesta assistència serà autoritzada per l'òrgan de contractació.  
   
Cinqué  
La mesa de contractació es reunirà en aquells casos en què la convoque el president, en atenció als expedients de contractació que hagen de tramitar-se, i que, d'acord amb l'apartat primer d'aquesta resolució, exigisquen la seua intervenció.  
   
Sisé  
Tindran veu i vot tots els membres de la mesa, excepte el titular de la secretaria i els vocals no permanents, que actuaran amb veu però sense vot.  
   
Seté  
Als efectes previstos en l'article 64 de la Llei 9/2017, de 8 de novembre, de contractes del sector públic, els membres de la mesa de contractació hauran de signar una declaració que no existeix conflicte d'interés en cadascuna de les licitacions en què intervinguen.  
   
Huité  
El funcionament d'aquest òrgan es regirà pel que es disposa en la Llei 9/2017, de 8 de novembre, de contractes del sector públic;  pel Reial decret 817/2009, de 8 de maig, pel qual es desplega parcialment la Llei 30/2017, de 30 d'octubre, de contractes del sector públic, i de forma supletòria, en allò no regulat, pel règim dels òrgans col·legiats previstos en els articles 15 a 22 de la Llei 40/2015, d'1 d'octubre, de règim jurídic del sector públic.  
  
València, 30 de maig de 2018.- El sotssecretari (R 03.04.2018, de la consellera de Sanitat Universal i Salut Pública; DOGV 8271, 11.04.2018): Ricardo Campos Fernández.